[ca] Introducció: L'OIPEP és l'encarregada de la gestió de les pràctiques externes curriculars dels graus i màsters universitaris de la Universitat Jaume I (UJI), així com de la seua avaluació institucional. Aquesta avaluació, fonamental per a garantir la qualitat de les pràctiques, es troba vinculada amb el pla estratègic de la universitat. Per això resulta imprescindible aconseguir una mostra representativa de la població d'interés: estudiantat, supervisors/es i tutors/es. Objectiu: Augmentar la taxa de resposta a les enquestes d'avaluació de pràctiques dels col·lectius implicats, mitjançant un canvi en la metodologia de recollida de dades. Mètode: La recollida de dades comença en el moment que finalitzen les primeres pràctiques del curs (al voltant de novembre) i finalitza quan han acabat les últimes pràctiques del curs (octubre de l'any següent). Participen l'estudiantat que ha realitzat pràctiques externes curriculars, els supervisors/es de les entitats d'acollida i el professorat tutor. Les enquestes es realitzen en línia, mitjançant LimeSurvey. La nova metodologia de recollida de dades afecta només l'estudiantat i els supervisors (no així els tutors/es de la universitat, ja que aquests emplenen una única enquesta per titulació tutoritzada al final del curs) i ha consistit en: 1) l'automatització de l'enviament de les enquestes de manera contingent a la finalització de les pràctiques (15 dies després); 2) l'enviament de missatges personalitzats sol·licitant completar l'enquesta; 3) l'enviament de recordatoris personalitzats només en cas que encara no s'haja contestat l'enquesta (dos recordatoris, freqüència quinzenal). Les dades recollides s'han analitzat mitjançant el programa estadístic SPSS. Resultats: La resposta s'ha incrementat un 44,77 % per a l'estudiantat i un 45,42 % per als supervisors, respecte el curs 2015-2016. Per als tutors i tutores no s'ha vist cap canvi. Conclusions: El canvi en la metodologia ha suposat un notable increment en la mostra d'estudiantat i supervisors/es. La no contingència en l'enviament de l'enquesta a tutors i tutores podria ser un dels motius de la falta de canvi en la seua taxa de resposta a l'enquesta.

[en] Introduction: The OIPEP manages the external curricular internships of the university's degrees and masters at Universitat Jaume I (UJI). It also manages its institutional evaluation. This evaluation is fundamental to guarantee the quality of the internships and it is linked to the strategic plan of the university. This is why it is essential to obtain a representative sample of the sample of interest: students, supervisors and tutors. Objective: Increase the response rate of the work placements evaluation surveys. Targeting the groups involved by changing the methodology of data collection. Method: Data collection begins with the first course placements (November) and ends when the internships have finished (October). The sample is formed by the students that have carried out curricular external internships, the supervisors of the co-operating entities and the tutors of the intern students. The surveys are filed-in online, using the LimeSurvey. The new methodology to collect data consisted in: 1) Sending of surveys automatically contingent to the completion of the work placements (15 days later) (except for the tutor, who fills-in a single survey for the tutored degree at the end of the course); 2) Sending of personalized messages requesting to complete the survey; 3) Sending personalized reminders (two reminders on a fortnight frequency). The data collected were analysed using the SPSS statistical program. Results: The answer rate has increased in 44.77 % for students and 45.42 % for supervisors, compared to 2015-2016. Tutor-wise, there has been no change. Conclusions: The methodological change has meant a significant increase in the sample of students and supervisors. The non-contingency in sending the survey to tutors could be one of the reasons for the lack of change in its rate of response to the survey.